**REPUBLIKA HRVATSKA RAZDJEL: 0**

**KARLOVAČKA ŽUPANIJA OPĆINA. 179**

**GRAD KARLOVAC RAZINA: 31**

**RDKP: 08867**

**PRORAČUNSKI KORISNIK MB: 03592774**

**Osnovna škola Banija Karlovac ŠIFRA: 8520**

**Dr. Gaje Petrovića 5 OIB: 96061516265**

**47000 Karlovac**

**OBRAZLOŽENJE IZVRŠENJA FINANCIJSKOG PLANA O.Š. BANIJA ZA RAZDOBLJE OD**

**1.1. DO 31.12.2024.**

Zakonom o proračunu (NN 149/2024) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/2023 od 24.07.2023.) utvrđena je obveza izrade godišnjeg izvještaja za sve proračunske korisnike, te dostave istog nadležnom upravljačkom tijelu osnivača najkasnije do 31.03.2025. Osnovna Škola Banija proračunski je u nadležnosti Grada Karlovaca i posluje u sistemu Riznice Grada.

Izvještaj o izvršenju financijskog plana pokazuje izvršenje ili ostvarenje financijskog plana, odnosno pokazuje jesu li sredstva utrošena u skladu s financijskim planom. Shodno tome, temelj za izradu izvještaja o izvršenju financijskog plana jest financijski plan izrađen u skladu sa zakonskim i podzakonskim aktima.

Slijedom odredbi Zakona o proračunu Izvještaj sadrži opći dio, posebni dio, obrazloženje općeg i posebnog dijela i posebna izvješća.

**I.OPĆI DIO**

**Sažetak računa prihoda i rashoda**

U sklopu obrazloženja, Opći dio sadrži sažetak Računa prihoda i rashoda i Računa financiranja, Račun prihoda i rashoda i Račun financiranja te preneseni višak ili preneseni manjak prihoda nad rashodima (Prilog 1).

**Ukupni prihodi i primici za 1-12/2024**. g. iznose 1.961.543,77 € ili 95,01% od godišnjeg plana. U odnosu na isto razdoblje 2023. godine realizacija ukupnih prihoda u 2024.g. je bila iznosila 117,25% .

Preneseni višak prihoda iz prethodne godine iznosi 11.647,00 €.

**Ukupni rashodi i izdatci** **za 1-12/2024**.g. iznose 1,958.213,43 ili 94,32 % godišnjeg plana, a u odnosu na isto razdoblje 2023. godine realizacija ukupnih rashoda u 2024.g. iznosila je 116,88%.

U izvještajnom razdoblju ostvaren je višak prihoda od 3.330,34 €, a višak prethodnih godina iznosi 9.826,36 €.

Višak prihoda i primitaka sa stanjem na dan 31.12.2024.godine iznosi 14.914,06 €.

U izvještajnom razdoblju ostvarenje prihoda je bilo na razini 95,01 % plana, a rashoda na razini 94,32 %. Razlog neispunjenja plana u 100% iznosu treba tražiti u ublažavanju inflatornih kretanja u drugoj polovini 2024.g.

Prilog 1. Sažetak Računa prihoda i rashoda i Računa financiranja



**Prihodi i rashodi prema ekonomskoj klasifikaciji** (Prilog 2)

Izvještaj o prihodima i rashodima prema ekonomskoj klasifikaciji sadrži prikaz prihoda i rashoda prema ekonomskoj klasifikaciji na razini razreda, skupine, podskupine i odjeljka ekonomske klasifikacije.

Prihodi i rashodi prikazani su prema svojim istovjetnim namjenama, računskom planu koji predstavlja podlogu za računovodstvene evidencije poslovnih događaja.

Zbog povećanja plaća i materijalnih prava zaposlenika, vidljivo je povećanje prihoda na Tekućim pomoćima proračunskim korisnicima, u odnosu na prethodnu godinu.

**Prihode poslovanja čine**:

Skupina 63 – Pomoći iz inozemstva i od subjekata unutar općeg proračuna - ostvareni su u 2024.g. u iznosu od 1.614.661,89 € i iznose 95,35 % plana i veći su za 21,15% u odnosu na realizaciju 2023.g. . Navedene prihode čine sredstva iz državnog proračuna za troškove plaća zaposlenika kao i naknada za zaposlene (sredstva iz MZO i EU sredstva).

Skupina 65 – Prihodi od upravnih i administrativnih pristojbi, pristojbi po posebnim propisima i naknadama - ostvareni su u 2024.g. u iznosu od 39.564,41 €,a čine ih prihodi od roditelja za produženi boravak i druge uplate. Realizacija plana je 78,68%, a u odnosu na prethodnu godinu ostvareno je povećanje od 0,31%.

Skupina 66 - Prihodi od prodaje proizvoda i robe te pruženih usluga i prihodi od donacija - ostvareni su u 2024.g. u iznosu od 6.887,41 €, a čine ih sredstva uprihodovana od iznajmljivanja prostora sportske dvorane Škole te iznajmljivanja prostora za potrebe Dječjeg vrtića Karlovac. Realizacija u odnosu na plan je 56,34 %, a rezultat u odnosu na 2023. g. veći je za 204,77% zbog spomenutog iznajmljivanja PŠ Hrnetić za potrebe Dječjeg vrtića Karlovac.

Skupina 67 - Prihodi iz nadležnog proračuna i od HZZO-a temeljem ugovornih obveza – ostvareni su u 2024.g. u iznosu od 300.253,07 €, a ostvarenje u odnosu na 2023. g. je veće za 0,69%. Realizacija u odnosu na plan za 2024. iznosi 97,41 %.

Ovu poziciju prihoda čine sredstva dobivena iz lokalnog proračuna – Grad Karlovac koji je osnivač Škole te se tim sredstvima financiraju materijalni i financijski rashodi poslovanja Škole, te plaće za učiteljice Produženog boravka i jednim dijelom plaće asistenata u nastavi u sklopu projekta „Pomoćnici u nastavi“.

Skupina 72 – Prihodi od prodaje nefinancijske imovine (prihodi od prodaje građevinskih objekata) – ostvareni su u 2024.g. u iznosu od 176,99 €. U odnosu na plan realizacija je ostvarena 44,25 %, a u odnosu na prethodnu godinu 75,36% .

**Rashode poslovanja čine:**

Skupina 31 – Rashodi za zaposlene – ostvareni su u 2024.g. u iznosu od 1.616.189,23 € i veći su za 23,55% u odnosu na prethodnu godinu zbog toga što su povećane plaće u javnim službama prema Kolektivnom ugovoru i Sporazumu Vlade i Sindikata javnih službi te Sindikata učitelja. U odnosu na plan, realizacija ovih rashoda iznosi 97,38% plana.

Skupina 32 - Materijalni rashodi - ostvareni su u 2024.g. u iznosu od 254.423,47 €, a čine ih rashodi za službena putovanja, prijevoz zaposlenika, rashodi za materijal i energiju, te ostali rashodi za usluge i tekuće i investicijsko održavanje, i manji su za 15,62% u odnosu na prethodnu godinu, a u odnosu na plan realizacije je 80,26% .

Skupina 34 - Financijski rashodi – ostvareni su u 2024.g. u iznosu od 0,35 € i drastično su manji u odnosu na prošlu godinu za 99,99%, a u odnosu na realizaciju 2023. g. iznose svega 0,02%. Ovi rashodi odnosili su se uglavnom na zatezne kamate iz sudskih sporova (razlika plaće u 2016. i 2017.g.), a u 2023. godini isplaćene su obveze po svim aktivnim sudskim sporovima, te u 2024. godini ih više nije bilo.

Skupina 37 - Naknade građanima i kućanstvima na temelju osiguranja i druge naknade – ostvareni su u 2024.g. u iznosu od 30.446,97 €, a povećanje u odnosu na 2023. g. iznosi 1,90 %, a u odnosu na plan, realizacija je 90,30%.

Skupina 38 - Ostali rashodi – ostvareni su u 2024.g. u iznosu od 1.001,10 € i odnose se sredstva za higijenske potrepštine učenika, a u odnosu na plan realizacija je 99,91 %, što je povećanje u odnosu na 2023.g od 5,94%.

Skupina 42- Rashodi za nabavu proizvedene dugotrajne imovine - ostvareni su u 2024.g. u iznosu od 37.620,06 € što je povećanje u odnosu na isto razdoblje 2023. godine za 15,47 %, a u odnosu na plan, realizirano je 84,73%. Odnosi se najvećim dijelom na nabavu opreme i knjiga.

Skupina 45- Rashodi za dodatna ulaganja na nefinancijskoj imovini – ostvareni su u 2024.g. u iznosu od 18.532,25€ i realizirano je u odnosu na plan 99,99%. To su sredstva koja su potrošena za prenamjenu prostora u PŠ Hrnetić za potrebe dječjeg vrtića Karlovac.

Prilog 2. Prihodi i rashodi prema ekonomskoj klasifikaciji



**Prihodi i rashodi prema izvorima**

Financiranje javnih rashoda tijekom 2024. godine realizirano je na temelju Financijskog plana za 2024. s projekcijama za 2025. i 2026.g. te I. izmjenom i dopunom Financijskog plana za 2024. koja je bila u svibnju 2024., II izmjenom i dopunom iz rujna 2024., i III. Izmjenom i dopunom iz prosinca 2024.g.

Rashodi se razlikuju prema izvorima financiranja, koje se donosi u nastavku:

Izvor **1.1. Opći primitci** – prihodi dobiveni iz proračuna Grada Karlovca za financiranje posebnih projekta (plaće učiteljica produženog boravka, rad s darovitim učenicima, preventivni programi, radne bilježnice te financiranje dijela plaća i naknada za projekt „Pomoćnici u nastavi“)

Izvor **3.1. Ostali vlastiti prihodi PK** – prihodi ostvareni od vlastite djelatnosti (najam dvorane i PŠ Hrnetić)

Izvor **4.7. Prihodi za posebne namjene** – prihodi od uplata roditelja za uslugu produženog boravka, uplata za terensku nastavu

Izvor **5.2. Pomoći iz državnog proračuna – ostalo** za financiranje dijela plaća i naknada za projekt „Pomoćnici u nastavi“

Izvor **5.4. Prihodi za decentralizirane funkcije OŠ** - sredstva dobivena iz proračuna osnivača za financiranje materijalnih i financijskih rashoda poslovanja

Izvor **5.8. Pomoći temeljem prijenosa sredstava EU-PK**

Izvor **5.9. Pomoći temeljem prijenosa sredstava EU** za financiranje dijela plaća i naknada za projekt „Pomoćnici u nastavi“

Izvor **5.A. Pomoći iz županijskog proračuna** - sredstva koja se dobivaju za održavanje županijskih natjecanja

Izvor **5.B. Pomoći iz državnog proračuna**

Izvor **5.T. Pomoći iz MZO za plaće OŠ**

Izvor **6.5. Donacije**

Izvor **9.\_ Višak prihoda iz prethodne godine**

Prilog 3 . Prihodi i rashodi prema izvorima financiranja



***STANJE NOVČANIH SREDSTAVA***

OŠ Banija posluje preko jedinstvenog računa Riznice Grada Karlovca. Novčana sredstva evidentiraju se preko računa 16721 – Potraživanja za prihode proračunskih korisnika uplaćene u proračun.

**Stanje sredstava 1.1.2024. iznosilo je 26.643,75 €**

**Stanje sredstava 31.12.2024. iznosi 24.629,65 €**

**Saldo blagajne na dan 31.12.2023. iznosi 0,00 €.**

**Višak prihoda po izvorima – planirano i utrošeno**



**II. POSEBNI DIO**

Posebni dio polugodišnjeg izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji na razini skupine i odjeljka, raspoređenih u programe koji se sastoje od aktivnosti i projekata (Prilog 4.)

U 2024. godini sredstva su se trošila iz 12 izvora te iz viškova prihoda (iz 5 izvora).

Programska klasifikacija je svedena na jedan program: A60 Glavni program Društvene djelatnosti. Kroz taj program provodile su se razne aktivnosti i projekti (detaljan prikaz u tabeli 4 u prilogu).

Prioritet poslovanja škole je pružanje usluge osnovnoškolskog obrazovanja i odgoj učenika. Pritom je poseban naglasak stavljen na poticanje izražavanja kreativnosti, talenata i sposobnosti učenika, usvajanje novih vještina kroz uključivanje u natjecanja te druge školske projekte. Ujedno, fokus je stavljen na osiguranje jednakih uvjeta za školovanje svim učenicima, posebice uključivanjem djece s teškoćama u razvoju. Nadalje, edukacijom o zdravim prehrambenim navikama te osiguranjem školskog obroka za svakog učenika, posebno za one učenike izrazito lošeg socijalnog i imovinskog statusa.

Stalno usavršavanje nastavnog i stručnog osoblja je od velike važnosti jer se istim nastoji dodatno podići nastavni standard na višu razinu.

Ovisno o mogućnostima i dotrajalosti opreme, škola nabavlja uredski namještaj i računalnu opremu.

Shodno navedenome, u 2024. godini planirane su i provedene aktivnosti i projekti, koji se nalaze u nastavku:

***Aktivnost A600101 Materijalni i financijski rashodi poslovanja***

Redovna djelatnost financira se iz sredstava primljenih od Grada Karlovca, a koja ovise o broju učenika i razrednih odjeljenja, stvarnoj potrošnji za energente, naknade prijevoza zaposlenika, osiguranja imovine, zdravstvenih pregleda. Sredstva se koriste za podmirenje materijalnih rashoda za svakodnevno neometano održavanje nastave.

OPIS PROGRAMA – novčana sredstva koja se osiguravaju ovom aktivnosti nužna su za realizaciju nastavnog plana i programa; osiguravaju se sredstva za materijalne (režijske ) troškove; sredstva za opremanje škole (namještaj, uredska oprema) i tekuće održavanje (popravci, sanacije, nadogradnje) a sve prema postavljenim limitima dobivenim od osnivača te prema postavljenim standardima i normativima.

POSEBAN CILJ – stvaranje uvjeta za realizaciju nastavnog plana i programa.

***Aktivnost A600104 Produženi boravak***

OPIS PROGRAMA – poseban oblik odgojno obrazovnog projekta koji se osigurava za učenike van redovne nastave te ima svoje pedagoške, odgojne, zdravstvene i socijalne vrijednosti. Uvođenje i provođenje ovoga programa u osnovnim školama povjereno je jedinicama lokalne i područne (regionalne) samouprave koje i financiraju izvođenje programa.

POSEBAN CILJ - stvaranje uvjeta za realizaciju nastavnog plana i programa, poticanje novih znanja i vještina.

***Aktivnost A600105 Rad s darovitim učenicima*** – projekt koji podiže dodatnu razinu odgoja i obrazovanja,

POSEBAN CILJ: poticanje novih znanja i vještina kroz izvanškolske programe, poticanje darovitih učenika, potpora projektima međunarodne suradnje, organizacija natjecanja.

***Aktivnost A600106 Prevencija ovisnosti*** – projekt kojem je temeljni cilj u interesu zaštite zdravlja djece smanjiti interes djece za iskušavanje sredstava ovisnosti.

POSEBAN CILJ: uspostavljanje i održavanje kvalitetnog interaktivnog odnosa između odgajatelja i učenika s naglaskom na primarnu prevenciju kojoj je cilj ugraditi učenicima mehanizme (strategiju) kojom će se sami štititi od iskušenja.

***Aktivnost A600107 Shema školskog voća***

OPIS PROGRAMA – osigurati zdrav obrok za svako dijete kroz podjelu voća i mlijeka odabranih lokalnih dobavljača (obiteljskih poljoprivrednih gospodarstva)

POSEBAN CILJ – educiranje o zdravoj prehrani, razvoj pravilnih prehrambenih navika.

***Aktivnost A600110 Opskrbljivanje školskih ustanova menstrualnim higijenskim potrepštinama*** – OPIS PROGRAMA - nova aktivnost koja se odnosi na dostupnost higijenskih menstrualnih potrepština svim učenicama.

POSEBAN CILJ - osigurati učenicama dovoljno higijenskih menstrualnih potrepština.

***Aktivnost A600111 Rashodi za zaposlene u osnovnim školama***

OPIS PROGRAMA – financiranje plaća zaposlenih, ostalih naknada i materijalnih prava zaposlenih.

POSEBAN CILJ – osigurati sve potrebne uvjete za redovan i neprekinut rad svih zaposlenih te kontinuirano provođenje nastave.

***Aktivnost A600112 Školska kuhinja -*** OPIS PROGRAMA – priprema obroka za sve učenike.

POSEBAN CILJ – usvajanje zdravih prehrambenih navika učenika te ublažavanje najgoreg oblika dječjeg siromaštva u vidu podjele besplatnih obroka financiranih iz državnog proračuna.

***Kapitalni projekt K600101 Nabava nefinancijske imovine***

OPIS PROGRAMA - nabavu nove opreme, nastavnih sredstava i pomagala.

POSEBAN CILJ - unaprijediti izgled i funkcionalnost prostora škole, olakšati rad nastavnog osoblja, a sve u svrhu unapređenja nastave.

***Kapitalni projekt K600102 Knjige i obrazovni materijal za učenike OŠ***

OPIS PROGRAMA – nabava knjiga(udžbenici) i obrazovnog materijala (radni priručnici) svim učenicima. Knjige su financirane od strane MZO-a, a obrazovni materijal je financirao osnivač Grad Karlovac.

POSEBAN CILJ – osigurati sve potrebne knjige i obrazovni materijal svim učenicima, štiteći tako učenike s lošim materijalnim statusom, a sve u svrhu osiguranja nesmetanog odvijanja nastavnog procesa, te unapređenja istog.

***Tekući projekt T600101 Pomoćnici u nastavi VI***

OPIS PROGRAMA - sufinanciranje rada pomoćnika u nastavi za učenike s teškoćama u razvoju u šk.g.2023/24.

POSEBAN CILJ - obrazovanje učenika s teškoćama u razvoju u skladu s njihovim potrebama i mogućnostima, omogućavanje jednakih mogućnosti školovanja za svakog učenika.

***Tekući projekt T600105 Pomoćnici u nastavi VII***

OPIS PROGRAMA - sufinanciranje rada pomoćnika u nastavi za učenike s teškoćama u razvoju u šk.g.2024/25.

POSEBAN CILJ - obrazovanje učenika s teškoćama u razvoju u skladu s njihovim potrebama i mogućnostima, omogućavanje jednakih mogućnosti školovanja za svakog učenika.

Prilog 4. Izvještaj po programskoj klasifikaciji (Isječak iz dijela)



**Stanje potraživanja i dospjelih obveza**

Potraživanja za naknade bolovanja koje se refundiraju HZZO-u 31.12.2024. iznose 1.530,66 €, a potraživanja od kupaca su 13.459,46 € .

Stanje obveza na dan 31.12.2024. iznose 153.697,40 €, od čega su nedospjele isto toliko.

U toku godine po Uputi Ministarstva financija izvršeno je zatvaranje potraživanja prema HZZO-u u visini refundiranih sredstava i smanjenje obveze prema državnom proračunu.

U privitku obrazloženja nalazi se tabelarni prikazi Izvještaja o izvršenju financijskog plana za 2024. godinu: sažetak, tablica prihoda i primitaka, tablica rashoda i izdataka te izvještaj o izvršenju financijskog plana po programskoj i ekonomskoj klasifikaciji te po izvorima financiranja.

Karlovac, 26.03.2025.

RAVNATELJICA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antonija Mastelić Milanović